CELEX: 42007D0008
Language: lv
Date: 2007-01-01 00:00:00
Title: 2007/8/EK,Euratom: Eiropas Savienības dalībvalstu valdību pārstāvju Lēmums ( 2007. gada 1. janvāris ) par Eiropas Kopienu Pirmās instances tiesas tiesnešu iecelšanu

4.1.2007   
            
            
               LV
            
            
               Eiropas Savienības Oficiālais Vēstnesis
            
            
               L 1/19
            
         
      EIROPAS SAVIENĪBAS DALĪBVALSTU VALDĪBU PĀRSTĀVJU LĒMUMS
   
   (2007. gada 1. janvāris)
   par Eiropas Kopienu Pirmās instances tiesas tiesnešu iecelšanu
   (2007/8/EK, Euratom)
   EIROPAS SAVIENĪBAS DALĪBVALSTU VALDĪBU PĀRSTĀVJI,
   ņemot vērā Eiropas Kopienas dibināšanas līgumu, un jo īpaši tā 224. pantu,
   ņemot vērā Eiropas Atomenerģijas kopienas dibināšanas līgumu, un jo īpaši tā 140. pantu,
   ņemot vērā Aktu par Bulgārijas Republikas un Rumānijas pievienošanās Eiropas Savienībai nosacījumiem un pielāgojumiem Līgumos, kas ir Eiropas Savienības pamatā, un jo īpaši tā 46. panta 1. punktu un 2. punkta otro daļu,
   tā kā:
   
               (1)
            
            
               Minētā Pievienošanās akta 46. panta 1. punktā un 2. punkta otrajā daļā ir paredzēts Pirmās instances tiesā iecelt divus tiesnešus. Viena tiesneša pilnvaru termiņš beidzas 2007. gada 31. augustā. Šo tiesnesi izraugās izlozes kārtībā. Otra tiesneša pilnvaru termiņš beidzas 2010. gada 31. augustā.
            
         
               (2)
            
            
               Tādēļ saskaņā ar minēto pantu un pēc tajā noteiktās izlozes Pirmās instances tiesā ir jāieceļ divi papildu tiesneši,
            
         IR PIEŅĒMUŠI ŠO LĒMUMU.
   1. pants
   Ar šo laikposmam no 2007. gada 1. janvāra līdz 2007. gada 31. augustam par Pirmās instances tiesas tiesnesi tiek iecelts Theodore CHIPEV kungs.
   2. pants
   Ar šo laikposmam no 2007. gada 1. janvāra līdz 2010. gada 31. augustam par Pirmās instances tiesas tiesnesi tiek iecelts Valeriu CIUCĂ kungs.
   3. pants
   Šis lēmums stājas spēkā 2007. gada 1. janvārī.
   4. pants
   Šo lēmumu publicē Eiropas Savienības Oficiālajā Vēstnesī.
   
      Briselē, 2007. gada 1. janvārī
      
         
            Priekšsēdētājs
         
         W. SCHÖNFELDER